# Упатство за комплетот за домашно тестирање

Соберете 2 мали примероци, пратете ги по пошта и готово.

## Важно

* Направете го тестот во наредните две недели.
* Вклучете го формуларот во пликот кога ги враќате вашите примероци.

## Комплетот содржи сè што е потребно за да се направи тестот

* 1 формулар за податоци на учесникот
* 2 тубички за собирање на примероци
* 2 книжни облози за тоалетот
* 1 кесичка со патент
* 1 плик со платен одговор

## Пред да го направите тестот

* Ставете го тестот во близина на тоалетот за да се сетите да го направите.
* Направете потсетник за деновите кога ќе ги земате примероците.
* Проверете го рокот на траење на задната страна на комплетот. Ако комплетот е со истечен рок, јавете се на 1800 627 701 за да побарате замена.
* Продолжете да ги земате лековите што ги земате и јадете она што го јадете вообичаено.

### Не го правете тестот ако:

* имате хемороиди кои крвават. Ако тоа се случи, појдете кај вашиот доктор
* има крв во урината или крв во тоалетната шолја. Ако тоа се случи, појдете кај вашиот доктор
* имате менструација. Направете го тестот 3 дена по завршувањето на менструацијата
* неодамна сте имале колоноскопија.

## Вашиот резултат

Вашиот резултат ќе ви биде испратен вам и на вашиот доктор во рок од четири недели откако ќе ги испратите вашите примероци.

**Негативен** резултат значи дека не е пронајдена крв. Треба да го повторите тестот по две години.

**Позитивен** резултат значи дека е пронајдена крв. Ова не значи секогаш дека имате рак на дебелото црево. Постојат многу причини зошто би можеле да има крв во вашиот измет, а повеќето не се поврзани со рак. Одвојте време да го посетите вашиот доктор што е можно поскоро за да дознаете повеќе.

# Упатство

## Прв чекор - Подгответе

* Напишете го вашето име, датумот на раѓање и датумот кога го правите тестот на една од тубичките.
* Појдете по мала нужда и пуштете вода во тоалетот.
* Обложете го тоалетот со еден од книжните облози со натписот нагоре. Во ред е ако се наводени.

## Втор чекор - Соберете

* Измет на облогата.
* Со одвртување отворете ја тубичката. Провлечете го врвот на стапчето низ изметот. Примерокот треба да биде само мал.
* Вратете го стапчето назад во тубичката и притиснете да се затвори. Пуштете вода за да замине биоразградливата облога во тоалетот.
* Ставете ја тубичката во кесичката со патент.
* Ставете ја кесичката на ладно место, на пример во фрижидер. Не ја замрзнувајте.

## Трет чекор - Повторете

* Повторете ги првиот и вториот чекор користејќи ја другата тубичка, кога повторно ќе одите по голема нужда. Во идеален случај, обидете се да ги соберете двата примероци во рок од 3 дена еден од друг.
* Потоа преминете на четвртиот чекор.

## Четврти чекор - Испратете

* Испратете ги по пошта вашите примероци што е можно поскоро.
* Пополнете го формуларот за податоци за учесникот. Напишете ги датумите кога се земени вашите примероци и потпишете го формуларот.
* На пликот, потпишете се на предната страна, а на задната страна напишете го вашето име, презиме и адреса.
* Ставете ги формуларот и примероците во пликот.
* Испратете го пликот по пошта. Примероците треба да останат студени што е можно подолго. Пуштете го пликот во поштенско сандаче во постудениот дел од денот или однесете го во пошта.

Погледнете видео за тоа како да го направите тестот [**www.health.gov.au/nbcsp**](http://www.health.gov.au/nbcsp)**.**

## Прашања

Телефонска линија за помош со комплетот за тестирање: **1800 930 998.**

Национален регистар за проверка за рак: **1800 627 701.**

Посете ја нашата веб-страница: [**www.health.gov.au/nbcsp**](http://www.health.gov.au/nbcsp)**.**

## Преводи

За информации на вашиот јазик [**www.health.gov.au/nbcsp-translations**](http://www.health.gov.au/nbcsp-translations)**.**

Служба за јазици и преведување: **13 14 50.**